proxectonos/corpus_dominio_legal_administrativo_tmp huggingface dataset:
PAGAMENTO DOS XUROS POR EXPROPIACIÓN PARA A OBRA DE CLAVE: PO/16/262.06, NO CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 05/04/2023)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento dos xuros dos bens e dereitos afectados polas obras: “ Fomento da mobilidade sustentable, senda na PO-223, treito O Couso–O Sobral, p. q. 3+600-5+760 ”, de clave PO/16/262.06, no concello de Pontevedra, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 28 de marzo de 2023. O xefe do Servizo Ramona Antonia Laurenta Branda Itza
APROBACIÓN DO PADRÓN FISCAL DA TAXA POLA PRESTACIÓN DO SERVIZO DA ESCOLA MUNICIPAL DE MÚSICA, XANEIRO 2023
ADMINISTRACIÓN LOCAL — Municipal — Caldas de Reis (Recadación, 15/02/2023)

En data 10 de xaneiro de 2023 o Alcalde ditou a seguinte resolución: Vista a ordenanza fiscal reguladora da taxa por ensinanzas especiais nos establecementos docentes do Concello publicada no BOP nº 110 do 11 de xuños de 2009 (modificación no BOP nº 236, do 10 de decembro de 2013). Visto o informe emitido polo servizo, que detalla a relación de persoas usuarias, e os importes a abonar por cada unha delas en relación ao período considerado Tendo en conta o establecido no artigo 21.1. f) da Lei 7/1985, de 2 abril, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. Primeiro.- APROBAR O PADRÓN MENSUAL da taxa pola prestación do servizo da escola municipal de música correspondentes ao mes de indicado. Segundo.- En cumprimento do disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, EXPOÑER AO PÚBLICO O PADRÓN APROBADO, mediante a publicación de edicto no BOP e no taboleiro de anuncios do concello, POR UN PERÍODO DE 20 DÍAS dende a publicación, para o seu exame e reclamación por parte das persoas interesadas. Conforme ao disposto no artigo 12 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, esta publicación servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria, Prazo de ingreso: O período voluntario de cobranza será de DOUS MESES dende a publicación do presente edicto. Transcorrido o mesmo procederase a esixir os xuros de mora e os recargas de acordo cos artigos 26 a 28 da Lei 58/2003. Lugar de ingreso e modalidade de cobro: mediante domiciliación bancaria. Os recibos serán cargados dentro dos cinco primeiros días do período voluntario de cobranza. Terceiro.- Contra as liquidacións, os interesados poderán interpor recurso preceptivo de reposición ante o Sr. Alcalde, segundo o establecido no artigo 108 da Lei 7/1985 reguladora das bases do réxime local, e de acordo co disposto no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte ao remate do período de exposición pública do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Caldas de Reis, á data da sinatura dixital O alcalde
RESOLUCIÓN ALCALDÍA LISTA DEFINITIVA PRAZA XORNALISTA
ADMINISTRACIÓN LOCAL — Municipal — Tomiño (Persoal, oposicións, 03/10/2023)

Rematado o prazo de presentación de instancias de participación do devandito proceso selectivo, de acordo co previsto nas bases xerais e específicas da convocatoria publicada no Boletín Oficial de Pontevedra, número 241, do 20 de decembro de 2022, no Boletín Oficial do Estado, número 312, do 29 de decembro de 2022 e tamén no taboleiro de anuncios, da sede electrónica, do Concello de Tomiño e publicada a listaxe de persoas admitidas con carácter provisional no BOPPO, número 61, do 28 de marzo de 2023 e tamén no tabolerio de anuncios, da sede electrónica, do Concello de Tomiño. PRIMEIRO.- Aprobar a listaxe definitivamente de aspirantes admitidos/as e excluídos/as. A lista de persoas admitidas queda, con carácter definitivo, como segue: A lista de persoas excluídas queda, con carácter provisional, como segue: SEGUNDO.- O TRIBUNAL estará constituído polos seguintes membros: Seralles de aplicación aos membros do tribunal as causas de abstención e recusación establecidas nos artigos 23 e 24 da Lei 40/2015, do 1 de outubro, de réxime xurídico do sector público. TERCERIO.- Fixar como data de constitución do Tribunal o día 26/10/2023 ás 12:00 horas no Concello de Tomiño Unha vez constituído o Tribunal cualificador procederá á valoración dos méritos dos aspirantes admitidos CUARTO.- A presente resolución publicarase no BOPPO na sede electrónica (https://tomino.sedelectronica. gal/) e no taboleiro de anuncios do Concello de Tomiño, para xeral coñecemento aos efectos previstos nas bases da convocatoria. A Alcaldesa, Sandra González Álvarez Documento asinado en Tomiño por sinatura dixital certificada na data que figura á marxe.
ORDE DO DÍA PLENO EXTRAORDINARIO DÍA 26.06.23
ADMINISTRACIÓN LOCAL — Municipal — Vigo (Outros documentos, notificacións e informacións públicas, 19/07/2023)

De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo do acordo adoptado na sesión plenaria extraordinaria deste Concello que tivo lugar o día 26.06.2023. UNICO.- Sorteo para a designación dos membros das MESAS ELECTORAIS para as vindeiras Eleccións ao Congreso dos Deputados e ao Senado, de conformidade co Real Decreto 400/2023, de 29 de maio, (BOE Nº 128 de 30 de maio), que se realizarán o domingo 23 de xullo de 2023. JRB/am Sinatura dixital Leonte Aspera Lev
SUPLEMENTO DE CRÉDITO 1/2023, FINANCIADO CON REMANENTE DE TESOURERÍA PARA GASTOS XERAIS.
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 11/05/2023)

O Pleno do Concello de Vilanova de Arousa, en sesión ordinaria celebrada o día 2 de maio de 2023, acordou aprobar inicialmente o expediente de modificación orzamentaria, na modalidade de suplemento de crédito 1/23, financiado con remanente de tesourería para gastos xerais. En cumprimento do disposto nos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ao público na Intervención deste Concello, durante un prazo de quince días hábiles, a contar dende o día seguinte ó da inserción do presente edicto no Boletín Oficial da Provincia, co fin de que, durante o mesmo, os interesados poidan examinar o expediente e formular as reclamacións que se estimen oportunas. Vilanova de Arousa, á data da sinatura dixital. O Alcalde. Manuel Bernardino Capitolina Nakir Toporas.
PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR, CORRESPONDENTE AO MES DE OUTUBRO DE 2023, SAF BASICA E SAF DEPENDENCIA. EXPTE. NUM 278 / 2023
ADMINISTRACIÓN LOCAL — Municipal — Baiona (Recadación, 22/11/2023)

A exposición ao público do padrón anterior producirá os efectos de notificación colectiva conforme ao establecido no artigo 102.3 da Lei Xeral Tributaria. Os rexistros incorporados ao padrón conteñen datos de carácter persoal amparados pola Lei de protección de datos, polo que cada interesado poderá consultar exclusivamente e na súa integridade os rexistros relativos a súa débeda tributaria. Lugar, forma e prazo de satisfacer a débeda: Cota mes outubro: dende o 16 de novembro de 2023 ao 16 xaneiro de 2024. Transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema, de acordo co preceptuado no artigo 161.4 da Lei 58/2003, do 17 de decembro, Xeral Tributaria. Contra as liquidacións do padrón fiscal da taxa pola utilización privativa e aproveitamento especial do dominio público local por vehículos de tracción mecánica no aparcamento do Aral correspondente ao mes de febreiro de 2023, e conforme dispón os artigos 108 da Lei 7/1985, do 2 de xullo Reguladora das Bases do Réxime Local, e 222 a 225 da LGT, os interesados poderán interpoñer recurso de reposición, previo ao contencioso-administrativo, no prazo dun mes contado a partir do seguinte ao da finalización da exposición ao público. Contra a denegación expresa ou tácita do recurso de reposición, poderá interpoñer ante o Xulgado do Contencioso-Administrativo, recurso contencioso-administrativo nos seguintes prazos: Documento asinado telemáticamente ao marxe. O alcalde.
EXPOSICIÓN INICIAL Ó PÚBLICO DO EXPEDIENTE DE MODIFICACIÓN DE CRÉDITO POR SUPLEMENTO DE CRÉDITO Nº 01/SC/2023, POR CRÉDITO EXTRAORDINARIO Nº 01/CE/2023
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 03/10/2023)

Aprobados inicialmente polo Pleno da Corporación, en sesión ordinaria celebrada o día 28 de setembro de 2023, o expediente de modificación de crédito por suplemento de crédito Nº 01/SC/2023 por importe de 1.461.215,36€, de crédito extraordinario Nº 01/CE/2023 por importe de 641.590,88€, financiado con cargo ao Remanente Líquido de Tesourería para Gastos Xerais. Aprobados inicialmente polo Pleno da Corporación, na mesma sesión, o expediente Nº 01/CF/2023 de cambio de finalidade do financiamento afectado procedente de diversas operacións de préstamo a longo prazo concertadas nos exercicios 2020, 2021 e 2022, por importe de 70.234,82€ así como o expediente de crédito extraordinario Nº 02/CE/2023 por importe de 70.234,82€, financiado con baixas de créditos doutras aplicacións. En cumprimento do disposto nos artigos 169.1 e 177.2 do Real Decreto Lei 2/2004 de 5 de marzo, Texto Refundido da Lei Reguladora de Facendas Locais e disposicións concordantes, exponse ó público na Intervención deste Concello, por prazo de quince días hábiles que comezarán a contarse dende o seguinte ó da inserción do presente Edicto no Boletín Oficial da Provincia, co fin de que durante o mesmo, poidan formularse as reclamacións que se consideren pertinentes, que deberán ser dirixidas ao Sr. Alcalde desta Corporación. Dada a urxencia que revisten as actuacións que pretenden acometerse coas indicadas modificacións orzamentarias, farase uso da excepción prevista na base Nº10 das BEO 2022 prorrogadas, de forma que transcorrido o prazo de exposición ó público sen que se presentase ningunha reclamación, poderá considerarse definitivamente aprobado o expediente de referencia procedendo a publicar a aprobación definitiva tal e como establece o artigo 169.5 do RDL 2/2004, a efectos de inicio do cómputo do prazo para que os interesados poidan interpoñer, se así o estiman, recurso contencioso-administrativo; a tal fin publícase como quedará a situación do orzamento para o presente exercicio, resumido por capítulos, despois da aprobación do expediente de modificación de créditos: Vilagarcía de Arousa, na data da sinatura electrónica O ALCALDE Asdo: Alberto Varela Paz Sinatura dixitalizada
EXPOSICIÓN PÚBLICA MODIFICACIÓN ORDENANZAS FISCAIS
ADMINISTRACIÓN LOCAL — Municipal — Sanxenxo (Ordenanzas e Regulamentos, 11/10/2023)

O Pleno do Concello, en sesión ordinaria celebrada o 02.10.23, adoptou, entre outros, o seguinte acordo: O expediente atópase a información pública e audiencia ás persoas interesadas, durante o prazo de trinta días hábiles para que podan presentar, no seu caso, reclamacións e suxerencias, de conformidade cos artigos 17 do R. D. L.2/2004 de 5 de marzo polo que se aproba o texto refundido da Lei reguladora das facendas locais e 49 da Lei 7/1985, de Bases de réxime local. A documentación pode ser consultada na sede electrónica do Concello de Sanxenxo (concellodesanxenxo. sedelectronica. gal) introducindo os seguintes CSV: Sanxenxo, o alcalde Telmo Martín González
APROBACIÓN DEFINITIVA DE EXPTE. DE MODIFICACIÓN DE CRÉDITO MEDIANTE TRANSFERENCIA DE CRÉDITO, NÚM.1/2023 SUMARIO DO ANUNCIO
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 15/05/2023)

En cumprimento do artigo 169.1, por remisión do 179.4, do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, ao non presentarse alegacións durante o prazo de exposición ao público, quedou automáticamente elevado a definitivo o acordo da Xunta Veciñal de aprobación inicial desta Entidade Local, adoptado en data 23 de febreiro de 2023, sobre transferencia de créditos entre aplicacións de gastos de distinta área de gasto que non afectan a baixas e altas de créditos de persoal, como segue a continuación: Contra o presente acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interponer directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de dita Xurrisdicción. Sen prexuízo diso, a teor do establecido no artigo 113.3 da Lei 7/1985, a interposición de dito recurso non suspenderá por sí soa a efectividade do acto ou acordo impugnado. A Alcaldesa-Pedánea.
APROBACIÓN DAS BASES E CONVOCATORIA PARA A CONCESIÓN DE SUBVENCIÓNS MUNICIPAIS EN RÉXIME DE CONCORRENCIA COMPETITIVA ÁS COMUNIDADES DE USUARIOS DE AUGAS DE CONSUMO DO CONCELLO AS NEVES PARA A REALIZACIÓN DE MELLORAS DAS INSTALACIÓNS. EXERCICIO 2023
ADMINISTRACIÓN LOCAL — Municipal — Neves, As (Subvencións e axudas, 19/04/2023)

A Xunta de Goberno Local, en sesión ordinaria de data 11 de abril de 2023, aprobou as “Bases e Convocatoria para a concesión de subvencións municipais en réxime de concorrencia competitiva ás Comunidades de Usuarios de Augas de Consumo do Concello As Neves para a realización de melloras das instalacións. Exercicio 2023”, expoñéndose as mesmas no taboleiro de anuncios e na páxina web (www.asneves. gal) desta entidade local. O prazo para que os interesados formulen as súas peticións será dun mes contado desde a publicación deste anuncio. As Neves, na data sinalada á marxe O ALCALDE-PRESIDENTE, Xosé Manuel Rodríguez Méndez Documento asinado electronicamente
APROBACIÓN DEFINITIVA DA TRANSFERENCIAS DE CRÉDITOS ENTRE APLICACIÓNS DE GASTOS DE DISTINTA ÁREA DE GASTO
ADMINISTRACIÓN LOCAL — Municipal — Valga (Presupostos e cadros de persoal, 19/12/2023)

Expediente núm.: 770/2023 (TCD 01/2023) Anuncio aprobación definitiva Procedemento: Transferencias de créditos entre aplicacións de gastos de distinta área de gasto Aprobado definitivamente o expediente de transferencia de créditos entre aplicacións de gastos de distinta área de gasto que non afectan a baixas e altas de créditos de persoal, ao non haberse presentado alegacións, publícase o mesmo para o seu xeral coñecemento aos efectos do artigo 169.1, por remisión do 179.4, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo: Contra o presente Acordo, en virtude do disposto no artigo 171 do Real Decreto Lexislativo 2/2004, de 5 de marzo, as persoas interesadas poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora da devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición do devandito recurso non suspenderá por si soa a efectividade do acto ou Acordo impugnado. Asinado dixitalmente en data ao marxe. O alcalde, José Mª Bello Maneiro.
APROBACIÓN DEFINITIVA MODIFICACIÓN ORDENANZAS FISCAIS REGULADORAS DAS TAXAS POLA PRESTACIÓN DO SERVIZO DE ABASTECEMENTO DOMICILIARIO DE AUGA POTABLE, SANEAMENTO E RECOLLIDA DE LIXO
ADMINISTRACIÓN LOCAL — Municipal — Arbo (Ordenanzas e Regulamentos, 21/11/2023)

Ao non presentarse reclamacións durante o prazo de exposición ao público, tras publicación de anuncio no BOPPO nº 191 de data 03.10.2023, queda automaticamente elevado a definitivo o acordo plenario de aprobación provisional da modificación das Ordenanzas Fiscais Reguladoras das taxas pola prestación do servizo de abastecemento domiciliario de auga potable, recollida de lixo e saneamento, adoptado en sesión ordinaria celebrada o día 28.09.2023, cuxo texto íntegro se fai público en cumprimento do artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das facendas locais: Fíxase unha cota cuadrimestral de 10,86 euros para o mantemento do servizo de augas para todos os usos. Por enganche: Por consumo: Contra o presente acordo, conforme ao artigo 19 do Real Decreto Lexislativo 2/2004, de 5 de marzo, poderá interpoñerse polos interesados recurso contencioso-administrativo, no prazo de dous meses contados a partires do día seguinte da publicación deste anuncio no Boletín Oficial da Provincia ante o Tribunal Superior de Xustiza de Galicia. Así mesmo, o texto desta modificación estará a disposición dos interesados na páxina web do Concello ( www.concellodearbo.es ) e no portal de transparencia aloxado na sede electrónica deste Concello [ http://concellodearbo.sedelectronica. gal ]. O Alcalde, Horacio Gil Expósito. Documento asinado dixitalmente en data 17.11.2023.
APROBACIÓN INICIAL ORZAMENTO 2024
ADMINISTRACIÓN LOCAL — Municipal — Covelo (Presupostos e cadros de persoal, 26/12/2023)

Aprobado inicialmente polo Pleno da Corporación o Presuposto Xeral para o exercicio económico de 2024 e Cadro de Persoal, en cumprimento do disposto no artigo 150,1 da Lei 39/1988, de 28 de decembro, e disposicións concordantes, exponse ó público na Secretaría do Concello, por un prazo de quince días hábiles, que comezarán a contarse dende o seguinte ó día de inserción do presente Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ser dirixidas ó Sr. Alcalde-Presidente desta Corporación. Covelo, na data que figura na marxe. O ALCALDE, Asdo. Juan Pablo Castillo Amigo. Documento asinado electrónicamente.
DESIGNACIÓN DE ASESORAS DO PROCESO SELECTIVO DUNHA PRAZA DE ENXEÑEIRO/A DE CAMIÑOS, ENCADRADA NA ESCALA DE ADMINISTRACIÓN ESPECIAL, SUBESCALA TÉCNICA, CLASE SUPERIOR E INTEGRADA NO GRUPO A1 (CL2022J)
ADMINISTRACIÓN LOCAL — Provincial — Deputación Provincial (Persoal, oposicións, 17/04/2023)

EXPEDIENTE: 2022041383 ASUNTO: Designación de asesoras do proceso selectivo dunha praza de Enxeñeiro/a de camiños, encadrada na escala de Administración especial, subescala técnica, clase superior e integrada no grupo A1 correspondente á convocatoria Procesos selectivos para cubrir prazas e postos vacantes no cadro de persoal funcionario e laboral fixo da Deputación Pontevedra incluídas nas OEP dos anos 2019,2020, 2021 e 2022 (CL2022J) TRÁMITE: Designación de persoal asesor do tribunal O deputado, en exercicio das competencias delegadas da presidencia en materia de persoal, dita a seguinte RESOLUCIÓN: De conformidade co previsto na base xeral décimo terceira correspondente á convocatoria de procesos selectivos para cubrir prazas e postos vacantes no cadro de persoal funcionario e laboral fixo da Deputación Pontevedra incluídas nas OEP dos anos 2019,2020, 2021 e 2022 (CL2022J), convocada no BOPPO nº 111, de 10 de xuño de 2022, e coa proposta do tribunal cualificador basándose na especialidade técnica, en virtude das facultades que me confire o artigo 61.12 do Real decreto 2568/86, de 28 de novembro, RESOLVO designar como asesoras do tribunal cualificador deste proceso selectivo a Dona María del Carmen Gómez Manzano, xefa do Servizo de Arquitectura da Deputación Provincial de Pontevedra, con D. N. I ***7041** e Dona Patricia Pérez Fernández, con D. N. I ***8422** Técnica de Mantemento do Centro Infantil Príncipe Felipe en materia de edificación e depuración, respectivamente. Asinado dixitalmente á marxe
APROBACIÓN DEFINITIVA EXP.830/2023 DE MODIFICACIÓN ORZAMENTARIA. DO EXPEDIENTE 830/2023
ADMINISTRACIÓN LOCAL — Municipal — Vila de Cruces (Presupostos e cadros de persoal, 21/11/2023)

En cumprimento do artigo 169.3 por remisión do 177.2, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non haberse presentado alegaciones durante o prazo de exposición ao público (anuncio no BOP nº 202 de data 19/10/2023), quedou automáticamente elevado a definitivo o acordo plenario de aprobación inicial adoptado con data 2 de outubro de 2023, relativo ao expediente num.830/2023, de modificación do orzamento mediante suplemento de crédito financiado con remanente líquido de tesourería, por importe de 379.060,04 €. Dacordo co establecido no artigo 169.3 do TRLRFL e 20.3 do Real Decreto 500/90, publícase o resumo do Orzamento por capítulos da modificación de créditos aprobada: Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local e no artigo 171 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, os interesados poderán interpoñer directamente recurso contencioso-administrativo perante a Sala do Tribunal Superior de Xustiza de Galicia na forma e prazos establecidos nos artigos 25 e seguintes da Lei 29/1998, de 13 de xullo, Reguladora de dita Xurisdicción. O Alcalde. Fernando Enrique Ballinote Mendiolagaray. Documento asinado electronicamente á marxe.
DH. A36.76933, NOVACIÓN DA CONCESIÓN Á COMUNIDADE DE USUARIOS DE AUGAS DO GALIÑEIRO DUN CAUDAL DE AUGA, NOS MONTES DO GALIÑEIRO, PARROQUIA DE VINCIOS, CONCELLO DE GONDOMAR (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 28/03/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 23 de febreiro de 2023 e como resultado do expediente incoado para o efecto, outorgouse á Comunidade de Usuarios de Augas do Galiñeiro a oportuna novación de concesión para aproveitar 135.752,6 m3 anuais de auga que procede de catorce mananciais situados nos montes do Galiñeiro, na parroquia de Vincios (Santa Mariña), no concello de Gondomar (Pontevedra), con destino a abastecemento de poboación. Santiago de Compostela, 16 de marzo de 2023 O xefe do Servizo de Tramitación Técnico-Administrativa do Dominio Público Hidráulico Cayetano Munizaga Martinez de Falcon
CALENDARIO FISCAL DO CONTRIBUÍNTE PARA AS OBRIGAS TRIBUTARIAS E FISCAIS DO EXERCICIO 2024
OUTRAS ENTIDADES —  — Consorcio para a Xestión do Ciclo Urbano da Auga do Louro (Outros documentos, notificacións e informacións públicas, 28/12/2023)

En cumprimento do deber da administración tributaria de poñer a disposición dos contribuíntes a información necesaria para cumprir coas obrigas tributarias e fiscais, recollida no artigo 34 da Lei 58/2003, de 17 de decembro, Xeral Tributaria, e unha vez vistos o artigo 62.3 da mesma lei e o artigo 24 do RD 939/2005, de 29 de xullo, polo que se aproba o Regulamento Xeral de Recadación, procede fixar coa antelación suficiente os prazos de pagamento do período voluntario de cobranza para os tributos de cobro periódico e de notificación colectiva. Considerando que por acordo do Comité Directivo na sesión desenvolvida o 5 de xuño de 2019, delegouse na Presidencia do Consorcio a competencia para a aprobación dos calendarios anuais do contribuínte para os tributos e prezos públicos xestionados polo Consorcio para a xestión do ciclo urbano da auga do Louro (BOPDEPO núm.128/05-07-2019) En virtude do anterior e visto o informe-Proposta da Xerencia, asinado en data 21/12/2023, esta Presidencia, no uso súas facultades adopta a seguinte, PRIMEIRO.— Aprobar o Calendario Fiscal do contribuínte para as obrigas tributarias e fiscais pendentes do exercicio 2024, consonte ós prazos sinalados nos cadros que se xuntan, e coas especificacións que a continuación se describen. SEGUNDO.— Proceder á súa difusión mediante a publicación no Boletín Oficial da Provincia de Pontevedra, no taboleiro de anuncios da sede electrónica do Consorcio así como nos taboleiros de anuncios das oficinas dos Concellos consorciados. Documento asinado dixitalmente á marxe.
APROBACIÓN DO PADRÓN DE AUGA TERCER TRIMESTRE 2023
ADMINISTRACIÓN LOCAL — Municipal — Pontecesures (Recadación, 02/11/2023)

Así mesmo faise saber que, sen prexuízo das reclamacións que puideran presentarse contra o citado padrón, o prazo de ingreso en período voluntario para o pagamento das cotas contidas no mesmo será de 60 días a contar desde a súa publicación no BOP. Durante dito período voluntario poderá efectuarse o pagamento das mesmas a través de domiciliación bancaria e/ou entidades colaboradoras. A falla de pago no período voluntario suporá a esixencia de canon da auga directamente ao contribuínte pola vía de prema pola Consellería competente en materia de Facenda da Xunta de Galicia. A repercusión do canon da auga poderá ser obxecto de reclamación económico-administrativa ante o Órgano Económico Administrativo da Comunidade Autónoma de Galicia no prazo de un mes desde que se entenda producida a notificación. O que se fai público para xeral coñecemento. Pontecesures, 3/10/2023 A alcaldesa, Dª María Teresa Tocino Barreiro.
CESIÓN DE PARCELA AO INSTITUTO GALEGO DE VIVENDA E SOLO PARA A CONSTRUCIÓN DE VIVENDAS DE PROMOCIÓN PÚBLICA
ADMINISTRACIÓN LOCAL — Municipal — Mos (Outros documentos, notificacións e informacións públicas, 17/03/2023)

O pleno do Concello de Mos en sesión ordinaria celebrada en data 8 de marzo de 2023, aprobou inicialmente expediente de cesión gratuíta de parcela ao Instituto Galego de Vivenda e Solo para a construción de vivendas de promoción pública. A parcela presenta as seguintes características: Parcela de 1.942,00 m2 situada en San Eleuterio, Camiño do Covelo S/N, Pedraucha, parroquia de Tameiga, “finca inscrita co nº 23691 tomo 828, libro 208, folio 126, do Rexistro da Propiedade de Redondela-Ponte Caldelas. TITULARIDADE: Inscrita dita finca a favor do Concello de Mos en pleno dominio e por título de segregación, practicada en virtude de escritura pública en O Porriño ante o Notario D. Levani Gonzalez Aleja Salort con fecha 02/03/33, inscripción primeira de data 26 de xuño de 2012. CARGAS DA FINCA: Sen cargas rexistradas. Referencia catastral: 36033A052007020001DR. Lindeiros: Linda: Norte, Vial A y esquina de carretera de A Rans que forma parte de la parcela matriz; Sur, aparcamiento del Vial A que forma parte de la parcela matriz; Este, resto de finca matriz; y Oeste, Vial A que forma parte de la parcela matriz. Es parte que se segrega de la finca registral 17.169 Valor catastral da parcela ascende a 48.958,09 €. De conformidade co artigo artigo 110.1. f) do Regulamento de Bens das Entidades Locais, aprobado por Real Decreto 1372/1986, de 13 de xuño, sométese o expediente a información pública polo prazo de vinte días, a contar dende o día seguinte ao de publicación do presente anuncio no Boletín Oficial da Provincia. Durante dito prazo poderá ser examinado por calquera interesado nas dependencias municipais para que se formulen as alegacións ou suxestións que se estimen pertinentes. A ALCALDESA Documento asinado electrónicamente á marxe.
EXPOSICIÓN AO PÚBLICO DA MATRÍCULA DO IMPOSTO SOBRE ACTIVIDADES ECONÓMICAS DO EXERCICIO 2023
ADMINISTRACIÓN LOCAL — Municipal — Pontevedra (Recadación, 22/05/2023)

En cumprimento do disposto no artigo 3 do Real decreto 243/1995, de 17 de febreiro, polo que se ditan normas para a xestión do imposto sobre actividades económicas, exponse ao público a matrícula de dito imposto, remitido pola Administración Tributaria do Estado, que comprende os datos censuais correspondentes ao período impositivo 2023 de cotas mínimas municipais do Concello de Pontevedra, cotas provinciais da Provincia de Pontevedra e cotas nacionais dos contribuíntes que teñan o seu domicilio fiscal no término municipal de Pontevedra aos efectos do imposto. Ponse en coñecemento dos contribuíntes que o mesmo estará exposto ao público na dependencia do Servizo de coordinación tributaria, sito na rúa dos Ferreiros núm.28, en horario de 9:00 a 13:30 horas de luns a venres, durante o prazo de quince días naturais, contados a partir do día seguinte ao da publicación do presente anuncio no BOLETÍN OFICIAL DA PROVINCIA, durante o cal poderá ser examinado. Contra o acto de inclusión ou exclusión do censo ou de variación dos datos contidos no mesmo poderá interpoñerse recurso de reposición potestativo perante a Administración Tributaria do Estado que dita o acto, no prazo dun mes a contar desde o día inmediato seguinte ao do término do período de exposición pública, ou reclamación ante o Tribunal Económico-Administrativo Rexional no mesmo prazo, sen que poidan interpoñerse simultaneamente ambos recursos, conforme ao previsto nos artigos 91 do Texto refundido da Lei reguladora das facendas locais, aprobado polo Real decreto lexislativo 2/2004, de 5 de marzo, e os artigos 4 e 15 do mencionado Real decreto 243/1995, de 17 de febreiro e nos artigos 222 e seguintes da Lei 58/2003, de 17 de decembro, xeral tributaria e a súa normativa de desenvolvemento. Advírtese que a interposición do recurso de reposición potestativo ou reclamación económico-administrativa contra os actos citados non orixinará a suspensión dos actos liquidatorios subseguintes, salvo que así o acorde expresamente o órgano administrativo ou o Tribunal Económico-Administrativo competente. Pontevedra, 15 de maio de 2023 A responsable do OTXT
ANUNCIO DAS BASES E A CONVOCATORIA DO PROCESO DE SELECCIÓN DE CATRO AUXILIARES DE POLICÍA LOCAL, LABORAL TEMPORAL
ADMINISTRACIÓN LOCAL — Municipal — Mos (Persoal, oposicións, 08/06/2023)

Aprobadas por resolución de Alcaldía de data 31/05/2023, as bases e a convocatoria de CATRO (4) AUXILIARES DE POLICÍA LOCAL, laboral temporal, para o Departamento de Seguridade. Ábrese o prazo de presentación de solicitudes, que será de 10 días hábiles a contar desde o día seguinte á publicación deste anuncio no Boletín oficial da Provincia. Os sucesivos anuncios desta convocatoria, cando procedan de conformidade coas bases, publicaranse na sede electrónica deste Concello [http://mos.sedelectronica. gal] [e, de forma potestativa, na páxina web do Concello de Mos [http://mos.es], para maior difusión].
EXPOSICIÓN PÚBLICA E COBRANZA DO PADRÓN DA PISCINA MUNICIPAL. XULLO 2023
ADMINISTRACIÓN LOCAL — Municipal — Cangas (Recadación, 05/07/2023)

A ALCALDÍA-PRESIDENCIA, mediante Resolución de data 26 de XUÑO de 2023, RESOLVEU PRIMEIRO: Aprobar a lista cobratoria do prezo público polo servizo da piscina cuberta climatizada municipal do Concello de Cangas e instalacións anexas correspondente a mes de XULLO de 2023, autorizados ó amparo do Regulamento da Piscina Municipal e de acordo coa Ordenanza reguladora do Prezo Público da Piscina Cuberta. SEGUNDO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A publicación deste anuncio produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. TERCEIRO: A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: De conformidade co disposto na Lei 58/2003, de 17 de decembro, xeral tributaria, establécese como período de cobranza o tempo comprendido entre a súa aprobación e a data en que transcorran dous meses dende o día seguinte ó da publicación do presente anuncio no Boletín Oficial da Provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. QUINTO: Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
APROBACIÓN PREZOS PÚBLICOS CURSO CORTE E CONFECCIÓN
ADMINISTRACIÓN LOCAL — Municipal — Poio (Outros documentos, notificacións e informacións públicas, 06/10/2023)

En sesión ordinaria de Xunta de Goberno Local celebrada o día 26 de setembro, con relación o expediente 3046/2003 relativo a proposta de aprobación do prezo público do prezo de corte e confección, proposto pola concellería de benestar social, se acordou o seguinte: Horario: luns e mercores de 17.00 h A 21.00 h (dous turnos). Lugar: soto casa rosada. Prezo público/persoa: 25€/mes. Se estima que o curso poda acoller a 26 persoas (13 en cada turno). O comezo do curso esta previsto para o 2 de outubro e finalizaría o 27 de decembro do 2023. ” (Asinado dixitalmente a marxe) O ALCALDE: Ángel Moldes Martínez
RELACIÓN PROVISIONAL DE PERSOAS ASPIRANTES ADMITIDAS E EXCLUIDAS DO PROCESO SELECTIVO DUN POSTO DE TÉCNICA/A DE TURISMO CORRESPONDENTE Á CONVOCATORIA DE VARIOS PROCESOS SELECTIVOS DE ESTABILIZACIÓN DE EMPREGO TEMPORAL(CE2022CO-D)
ADMINISTRACIÓN LOCAL — Provincial — Deputación Provincial (Persoal, oposicións, 09/02/2023)

Expediente 2022071263 Asunto Relación provisional de persoas aspirantes admitidas e excluidas do proceso selectivo dun posto de Técnica/a de turismo correspondente á convocatoria de varios procesos selectivos de estabilización de emprego temporal para cubrir as necesidades de carácter estrutural e permanente (CE2022CO-D) Trámite Aprobación da relación provisional de persoas aspirantes admitidas e excluidas O deputado delegado en materia de Persoal, en virtude das competencias delegadas da Presidencia, ditou a seguinte RESOLUCIÓN: De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.231, 2 de decembro de 2022, de varios procesos selectivos de estabilización de emprego temporal para cubrir as necesidades de carácter estrutural e permanente (CE2022CO-D), RESOLVO aprobar a lista provisional de persoas aspirantes admitidas e excluídas no proceso de selección dun posto de Técnica/a de turismo, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de 5 días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial. Asinado dixitalmente á ma rxe Non hai persoas aspirantes excluídas
LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLO RECUAMENTO LMT BAL705, BAL703 E BAL701 E SUBSTITUCIÓN CTI ALVITE POR CTC
XUNTA DE GALICIA — VICEPRESIDENCIA PRIMEIRA E CONSELLERÍA DE ECONOMÍA, INDUSTRIA E INNOVACIÓN — XEFATURA TERRITORIAL DE PONTEVEDRA (Outros documentos, notificacións e informacións públicas, 13/10/2023)

A instalación denominada Recuamento LMT BAL705, BAL703 e BAL701 e substitución CTI Alvite por CTC foi declarada de utilidade pública mediante resolución do 19 de xuño de 2023, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 26 de xaneiro de 2024, a partir das 11 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Vigo. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 2 de outubro de 2023 A xefa territorial Beatriz López del Olmo
APROBACIÓN DEFINITIVA DA MODIFICACIÓN DA RELACIÓN DE POSTOS DE TRABALLO (RPT)
ADMINISTRACIÓN LOCAL — Municipal — Neves, As (Presupostos e cadros de persoal, 14/04/2023)

O Pleno da Corporación, en sesión de data 4 de abril de 2023, aprobou definitivamente a modificación da Relación de Postos de Traballo (RPT) do Concello de As Neves, unha vez resoltas as alegacións presentadas, polo que de conformidade co establecido no artigo 202.3 da Lei 272015, do 29 de abril, de emprego público de Galicia, publícase o cadro da RPT resultante. De conformidade co previsto no artigo 112.3 da Lei 39/2015, de 1 de outubro, do Procedemento Administrativo Común das Administracións Públicas, contra o presente acordo, que pon fin a vía administrativa, poderá interpoñerse directamente recurso contencioso administrativo no prazo de dous meses, contados a partir do día seguinte ó de publicación deste anuncio no Boletín Oficial da Provincia de Pontevedra, ante o Xulgado do Contencioso Administrativo competente, de acordo co establecido na Lei 29/1998, do 13 de xullo, reguladora de dita xurisdición, sen que a súa interposición suspenda por si soa a aplicación da modificación da relación de postos de traballo aprobada pola Corporación. Poderá, non obstante, interpoñerse, con carácter previo e potestativo, recurso de reposición ante o órgano que ditou o acordo no prazo de un mes.
HONORES E DISTINCIÓNS. APROBACIÓN DEFINITIVA DO EXPEDIENTE PARA OUTORGAR A FRANCISCO FERREIRA LORENZO A DISTINCIÓN DE FILLO ADOPTIVO DE MOAÑA, A TÍTULO PÓSTUMO
ADMINISTRACIÓN LOCAL — Municipal — Moaña (Outros documentos, notificacións e informacións públicas, 12/05/2023)

N. Expediente: 165/2023 Serie documental: S0174–Expediente de honras e distincións Asunto: Nomeamento de Fillo adoptivo de Moaña a favor de Antonio Martin Stefu Boujnane, a título póstumo, a proposta da A VV de Tirán Documento: Anuncio O Pleno da Corporación do Concello de Moaña, na sesión extraordinaria realizada o 29 de abril de 2023, acordou, por unanimidade, a aprobación definitiva do expediente relativo a honras e distincións para outorgar a Antonio Martin Stefu Boujnane a distinción de fillo adoptivo de Moaña, a título póstumo. En cumprimento do disposto no artigo 14 do Regulamento municipal do Concello de Moaña para conceder honores e distincións, faise pública esta distinción aos efectos oportunos. A alcaldesa Leticia Santos Paz (Asinado dixitalmente na marxe)
PREZO PÚBLICO EIM FEBREIRO 2023
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 14/02/2023)

Mediante o Decreto da Alcaldía núm 145/2023, do 6 de febreiro de 2023, aprobouse a liquidación correspondente ao Prezo público polo servizo de gardería municipal de FEBREIRO DE 2023 cun importe de: 2.391,15 € € e un total de 86 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: -Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideraren oportuno. Prazo de ingreso: o período voluntario de cobranza dos tributos indicados, para o Concello da Estrada, será do día 6/2/23 ao 6/4/2023, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente á marxe O alcalde,
DH. W36.90821, SOLICITUDE DE GRANITOS PORRISAL, S. L UNIPERSONAL DE AUTORIZACIÓN DE OBRAS PARA RECHEO, NO LG DE BALTAR, VAL DA LEBRE E LAXAS DO CURRO, PARROQUIA DE XUSTÁNS (SAN MARTIÑO), CONCELLO DE PONTE CALDELAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 28/03/2023)

As obras solicitadas consisten nun recheo de 107.369 m³ de volume en zona de policía do rego da Bouza, a unha distancia mínima de 63 metros do seu leito. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ponte Caldelas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe de negociado – Ruben Andres Camilo Javier Silio Cassado (Sinatura dixital)
APROBACIÓN DEFINITIVA DA ANULACIÓN ÍNTEGRA DO EXPEDIENTE DE MODIFICACIÓN DE CRÉDITOS NÚM.2/2023
ADMINISTRACIÓN LOCAL — Municipal — Rodeiro (Presupostos e cadros de persoal, 18/12/2023)

Rematado o prazo de exposición pública do acordo adoptado polo Pleno do Concello, en data 13/11/23, da anulación íntegra do expediente de modificación de créditos núm.2/2023 do Orzamento Xeral do Concello para o exercicio de 2017, prorrogado e en vigor a esta data, sen que se presentaran reclamacións contra o mesmo, considérase definitivamente aprobado conforme ao disposto no artigo 177.2, en relación co artigo 169.1, do Texto Refundido da Lei reguladora das Facendas Locais, e artigo 38.2 do Real Decreto 500/1990, do 20 de abril. Contra o presente acordo, os/as interesados/as poderán interpoñer directamente recurso contencioso-administrativo na forma e prazos establecidos na Lei reguladora de dita xurisdición. A interposición de recurso non suspenderá por si soa a efectividade do acordo impugnado. Rodeiro, 13 de decembro de 2023. O alcalde, José Luís Camiñas Vázquez. (sinatura dixital)
DH. A36.62113 CONCESIÓN DUN CAUDAL DE AUGA A MAR DE FRADES, SL, NO CONCELLO DE RIBADUMIA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 03/07/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 19 de xaneiro de 2023 e como resultado do expediente incoado para o efecto, outorgouse a Mar de Frades, SL unha concesión de 18.384,50 m3 anuais de auga que procede de tres mananciais situados no lugar do Couto, na parroquia de Lois (San Fins), no concello de Ribadumia (Pontevedra), con destino a rega. Santiago de Compostela, 16 de xuño de 2023 O xefe do Servizo de Tramitación Técnico-Administrativa do Dominio Público Hidráulico Asuncion Rosario Junio Tresguerres